open-index/open-wikipedia-markdown huggingface dataset:
קרחון גרינל

טקסט=Grinnell Glacier Panorama|ממוזער| מבט על קרחון גרינל באוגוסט 2019
ממוזער| מבט על קרחון גרינל
**קרחון גרינל** (באנגלית: **Grinnell Glacier**) הוא קרחון הממוקם בשטח רכס לואיס בליבו של הפארק הלאומי גליישר, שבמדינת מונטנה שבארצות הברית.

הקרחון משתרע על המדרון הצפוני של הר גולד, באזור מני גליישר של הפארק.

הקרחון ממוקם בגובה ממוצע של 2,100 מטרים מעל פני הים.

## היסטוריה
### מקור השם

קרחון גרינל נקרא על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר.

### נסיגת הקרחון

קרחון גרינל היה אחד הקרחונים המצולמים ביותר בפארק הלאומי ורבים מתצלומים אלה מתוארכים לאמצע המאה ה-19 בשלהי עידן הקרח הקטן. השוואה לתמונות שצולמו בשנים שלאחר מכן, ברור שהקרחון נסוג במידה ניכרת.

בשנת 1850 היה שטחו של קרחון גרינל (ושל קרחון סלמנדר שהיה מחובר אליו) 2.9 קילומטרים רבועים.

נכון לשנת 1993 שטחו של קרחון גרינל היה 0.89 קילומטרים רבועים. שטחו של קרחון סלמנדר (שהחיבור בינו לבין קרחון גרינל נמס) היה 0.23 קילומטרים רבועים.

בין השנים 1966 ו-2005 איבד קרחון גרינל 40 אחוזים משטחו.

מומחי קרחונים מעריכים כי בקצב הנסיגה הנוכחי (בשל התחממות כדור הארץ), כל הקרחונים בפארק הלאומי גליישר, ובהם קרחון גרינל, ימסו לחלוטין עד שנת 2030. אולם אם תאט ההתחממות הנוכחית חלק מהקרחונים יישארו עד שנת 2277.

## תיירות
מסלול הליכה שאורכו 9.7 קילומטרים המתחיל באגם סוויפטקרנט מביא את המטיילים אל הקרחון. השביל עולה גובה ייחסי של 490 מטרים (שמרבית העלייה במחצית השנייה, הגבוהה יותר, של השביל).

## לקריאה נוספת

• Erik Molvar, **[https://books.google.co.il/books?id=jl9BBAAAQBAJ&pg=PA152&lpg=PA152&dq=%22+Grinnell+Lake%22&source=bl&ots=Wo_EzsSCET&sig=ACfU3U0VaMWn6OZ7wEz-IdLxysEBk7SqmA&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAIQAw#v=onepage&q=%22%20Grinnell%20Lake%22&f=false Hiking Glacier and Waterton Lakes National Parks: A Guide to the Parks]**, P 152
• Vicky Spring, Tom Kirkendall, **[https://books.google.co.il/books?id=wB3XtzzgjjoC&pg=PA165&lpg=PA165&dq=%22+Grinnell+Lake%22&source=bl&ots=2tUrrvkDlx&sig=ACfU3U3BSP_Qe8v60cfdH3_flyUFwbDSTA&hl=iw&sa=X&ved=2ahUKEwjo8bn6v5jzAhWloVwKHaIuCGY4bhDoAXoECAgQAw#v=onepage&q=%22%20Grinnell%20Lake%22&f=false  Glacier-Waterton International Peace Park]**, P 165

## קישורים חיצוניים

* קרחון גרינל באתר הסקר הגאולוגי של ארצות הברית
* תיאור מסלול הטיפוס לקרחון גרינל וקרחון סלמנדר באתר 10adventures
* קרחון גרינל באתר glacierguides
* תיאור מסלול ההליכה מאגם גרינל לקרחון גרינל באתר hikinginglacier
* קרחון גרינל באתר ממשלת מונטנה
* מידע על נסיגת קרחון גרינל באתר נאס"א
* נסיגת קרחון גרינל באתר הסקר הגאולוגי של ארצות הברית
* מפה טופוגרפית תלת־ממדית של אזור קרחון גרינל
* קרחון גרינל באתר נשיונל ג'יאוגרפיק
* תיאור מסלול הטיפוס על קרחון גרינל, ומידע גאולוגי על אזור הקרחון באתר glacierguides
* מסלולי הליכה באזור קרחון גרינל באתר alltrails
* מידע על מסלול הטיפוס על קרחון גרינל באתר earthtrekkers
* תיאור אזור קרחון גרינל באתר hikingwalking
* השוואה בין מסלולי טיפוס על קרחון גרינל באתר hikingproject
* תחזית מזג אוויר עדכנית ארוכת טווח עבור קרחון גרינל
* 
* 

## הערות שוליים

גרינל
גרינל
גרינל
גרינל
קרב סנדוויץ' (1460)

**קרב סנדוויץ**' (באנגלית: **Battle of Sandwich**) היה עימות ימי שנערך מול העיירה סנדוויץ' שבמחוז קנט במסגרת מלחמות השושנים ב-15 בינואר 1460. במהלך העימות לכדו כוחות בית יורק, בפיקודם של סר ג'ון דינהאם וברון ונלוק, את כוחות הצי של בית לנקסטר ולקחו בשבי את מפקדיהם. הניצחון אפשר לרוזן ווריק ואנשי בית יורק לנחות שנית בסנדוויץ' ללא התנגדות ביוני אותה שנה, ולצעוד לעבר לונדון.

## קרב
לאחר תבוסתם בקרב גשר לדפורד נמלטו רוזן סולסברי ורוזן ווריק יחד עם בנו של ריצ'רד פלנטג'נט, דוכס יורק, אדוארד, רוזן מארץ' לקאלה.

דוכס סאמרסט, שקיבל את המינוי של ווריק כמפקד קאלה, נחת בראש צבא לנקסטרי בסמוך לעיר בנובמבר 1459 בניסיון לכבוש אותה מידי אנשי בית יורק. לווריק נודע על אוניות שכונסו בסנדוויץ' כתגבורת לסאמרסט, על כן נשלחו לשם ב-15 בינואר 1460 סר ג'ון דינהאם וג'ון ונלוק, אשר המתינו לתחילת הגאות מול החוף. עם שחר התגנבו דינהאם, ונלוק ואנשיהם אל תוך הנמל. דינאהם "לכד את אוניותיו העיקריות של המלך... מצוידות היטב בארטילריה ובתחמושת", בעוד המפקד הלנקסטרי במקום, רוזן ריברס, ובנו, סר אנתוני וודוויל, נופלים בשבי ללא התנגדות. מבלי שספגו אבדה אחת, ועמם כל האוניות הכשירות לשייט שבנמל והאסירים, שבו דינהאם ו-ונלוק עם שללם לקאלה.

## תוצאות הקרב
כתוצאה מהקרב הושגה שליטה יורקית במימי התעלה האנגלית. במרץ 1460 הפליג ווריק לאירלנד, שם נועד עם הדוכס מיורק והשניים גיבשו את תוכניתם לפלישה לאנגליה. בשובו ניסה ליירטו צי לנקסטרי בפיקודו של דוכס אקסטר, אך האחרון לא בטח באנשיו בקרב, ניתק מגע ונסוג לדארמות' שבדבון. ב-24 ביוני נחת כוח יורקי קטן, בפיקודם של דינהאם, ונלוק ולורד פאקונברג בשנית בסנדוויץ', כבש את העיירה לאחר קרב קצר והקים ראש גשר. לאחר יומיים נחת בסנדוויץ' ווריק, יחד עם סולסברי ומארץ', בראש כ-2,000 איש. לאחר שמתוקף תפקידו כמפקד העיר קאלה טיהר את התעלה מפירטים צרפתים (שפשטו על העיירה וסביבותיה כתוצאה מהתוהו ובוהו של מלחמת האזרחים) והפך את מימי החופים של קנט למקום בטוח מפניהם התקבל ווריק על ידי תושבי המחוז כגיבור.

תוך זמן קצר גדל צבאו של ווריק באמצעות גיוס מקומיים וזכה לתמיכה נוספת כשעבר ליד קנטרברי. המפקדים היורקיים נהנו מפופולריות רבה בקנט ואף אנשי בית לנקסטר שהיו אמורים לפעול כנגדם במחוז עברו לצידם. הצבא היורקי המתעצם צעד ללונדון, אליה הגיע ב-2 ביולי, שם קידם אותו בברכה הלורד ראש העיר של לונדון, ויליאם הולין, והארכיבישוף מקנטרברי, תומאס בורצ'יור. מלונדון צעד הצבא היורקי לעבר נורת'האמפטון לעימות מול המלך הנרי השישי וצבאו הלנקסטרי. בקרב נורת'האמפטון, שנערך ב-10 ביולי 1460, הביס ווריק את הצבא הלנקסטרי ולקח בשבי את המלך הנרי.

## לקריאה נוספת

* Edgar, J.G. **The Wars of the Roses**. Perennial Press, 2015. 
*Oman, Charles. **[https://books.google.co.il/books?id=R0FLAAAAMAAJ&pg=PA62&dq=French+pirates+Warwick+1460&hl=iw&sa=X&ved=2ahUKEwiSxqKPq53zAhWaSfEDHeTGDdQQ6AF6BAgCEAI#v=onepage&q=French%20pirates%20Warwick%201460&f=false Warwick, the Kingmaker]**. Macmillan, 1891
* Ross, Charles Derek. **[https://books.google.co.il/books?id=zbmkggaM_k8C&dq=Ross,+Charles.+Edward+IV&hl=iw&source=gbs_navlinks_s Edward IV]**. University of California Press, 1974. 
* Sadler, John. **[https://books.google.co.il/books?id=iB7JDwAAQBAJ&dq=towton:+the+battle+of+palm&hl=iw&source=gbs_navlinks_s Towton: The Battle of Palm Sunday Field 1461]**. Pen and Sword, 2014. 


## הערות שוליים

קרב סנדוויץ' (1460)
סנדוויץ' (1460)
סנדוויץ' (1460)
קטגוריה:המאה ה-15
סנדוויץ' (1460)
ראש שירות הביון הרוסי

**ראש שירון הביון הרוסי** רשמית **מנהל שירות ביון החוץ של הפדרציה הרוסית** (ברוסית: **Директор Службы внешней разведки Российской Федерации**) משמש כראש שירות ביון החוץ, שהוא אחד מכמה סוכנויות מודיעין רוסיות ומהווה לחוד החנית בקהילת המודיעין הרוסית. מנהל השירות מדווח ישירות לנשיא רוסיה.

המנהל נעזר בסגן מנהל והוא אזרח או גנרל או קצין בכוחות המזוינים. המנהל ממונה על ידי הנשיא, על פי המלצת מזכיר המועצה לביטחון לאומי של רוסיה. המנהל הנוכחי הוא סרגיי נארישקין, שמונה ב-22 בספטמבר 2016, לכהן כראש השירות מאוקטובר 2016.

## היסטוריה
ב-26 בדצמבר 1991, מינה הנשיא בוריס ילצין את יבגני פרימקוב, להוביל את הארגון החדש שאך הוקם מתוך המינהל הראשי הראשון של הק.ג.ב. לשמש כסוכנות הביון הרוסית החדשה. פרימקוב הוביל במשך שש שנים את השירות והפך אותו לאחת מסוכנויות הביון המצליחות ביותר בעולם. זוהי סוכנות הביון הרוסית היחידה מאז התפרקות ברית המועצות, שלא עברה שינויים רבים מאז הקמתה, בניגוד לשירות הביטחון הפדרלי שהוקם מתוך גוף קודם ב-1995 והמינהל הראשי של המטה הכללי הרוסי, שאורגן מחדש בשנת 2010, מתוך הגה-אר-או הישן.

## ראשי הביון הרוסי
### ראשי הביון הסובייטי

### שירות ביון החוץ

## קישורים חיצוניים
* 
*ראשי שירות הביון הרוסי מאז 20 בדצמבר 1920 

## הערות שוליים

*
קטגוריה:שירות ביון החוץ של רוסיה
Meant to Be

"**Meant to Be**" (בעברית: **נועד להיות**) הוא סינגל של הזמרת האמריקאית, ביבי רקסה, בשיתוף פעולה עם צמד מוזיקת הקאנטרי האמריקאית, פלורידה ג'ורג'יה ליין. הסינגל, שיצא, על ידי וורנר רקורדס, ב-24 באוקטובר 2017, נמצא בתוך מיני-אלבומה השלישי של רקסה, *[[All Your Fault: Pt. 2]]*. מאוחר יותר, הסינגל נכלל גם באלבום האולפן הראשון שלה, *[[Expectations (אלבום של ביבי רקסה)|Expectations]]*. נכון לספטמבר 2021, השיר הושמע למעלה ממיליארד פעמים בספוטיפיי.

הגרסה האקוסטית של רקסה לשיר ללא הצמד יצאה ב-6 באפריל 2018. נכון לספטמבר 2021, גרסה זו הושמעה למעלה מ-40 מיליון פעמים בספוטיפיי.

## פרסים ומועמדויות

## וידאו קליפ
הווידאו קליפ, שבוים על ידי סופי מולר, צולם באלבקרקי, ניו מקסיקו, ארצות הברית. הווידאו קליפ יצא לראשונה ליוטיוב ב-23 באוקטובר 2017. נכון לספטמבר 2021, הווידאו קליפ נצפה למעלה ממיליארד פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:וידאו קליפים שבוימו על ידי סופי מולר
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת וורנר רקורדס
קטגוריה:שירי פלורידה ג'ורג'יה ליין
קטגוריה:שירי יהלום בארצות הברית
התזמורת הנשיאותית של רוסיה

[ממוזער|נעימת הנושא הנשיאותית המנוגנת בכל עת ש[נשיא רוסיה נכנס.]]
**התזמורת הנשיאותית של שירות פיקוד הקרמלין של מוסקבה של [[שירות האבטחה הפדרלי של רוסיה|שירות האבטחה הפדרלי של הפדרציה הרוסית]]** (ברוסית: **Президентский оркестр Службы коменданта Московского Кремля Федеральной службы охраны Российской Федерации**) היא הלהקה המוזיקלית העיקרית במהלך אירועים רשמיים בעלי חשיבות לאומית, כולל בטקס השבעתו של נשיא הפדרציה הרוסית. התזמורת כוללת 140 נגנים מקצועיים.

## היסטוריה
התזמורת הנשיאותית נוצרה לראשונה ב-8 באוגוסט 1918 כתזמורת רשמית של הקרמלין. במשך השנים הוא נקרא תזמורת משרד מפקד הקרמלין של מוסקבה, תזמורת המופת של משרד מפקד הקרמלין ותזמורת הקרמלין. ב-1938 התזמורת אורגנה מחדש ופועלת מאז ברציפות.

ב-11 בינואר 1993 שונה שמו לתזמורת הנשיאותית של מפקד משרד הקרמלין של מוסקבה של מינהל האבטחה הראשי של הפדרציה הרוסית. מאוחר יותר שונה שמה לתזמורת הנשיאותית של שירות מפקד הקרמלין של מוסקבה של שירות האבטחה הפדרלי של הפדרציה הרוסית. התזמורת משתתפת בטקסים ממלכתיים בכירים, בפרט היא מלווה את ביקוריהם של ראשי מדינות וממשלה ברוסיה. הסולנים מכירים את ההמנונים של רוב מדינות העולם. בנוסף, התזמורת משתתפת בקבלות פנים המוקדשות לחגים, תאריכים חשובים ואירועים בהשתתפות ראש המדינה. מספר חברי התזמורת והרכבה תלוי בסוג האירועים. כך למשל התזמורת הסימפונית מלווה קבלות פנים, טקסי פרסים, ארוחות צהריים והתזמורת הנשיאותית הרוסית היא אחת התזמורות הצבאיות הבודדות בעולם שיש להן מערך סימפוני.

התזמורת הופיעה עם נגנים מפורסמים, שהרפרטואר שלהם רחוק מלהיות קלאסי כמו קן הנסלי, אוריה היפ, סקורפיונז ולהקת הרוק אריה (עמה התזמורת שיתפה פעולה בהקלטת הסינגל Paradise Lost וקליפ בשם זהה). התזמורת הקליטה מוזיקה ל-40 סרטים, מופעי דרמה, אירועי ספורט, כולל המשחקים האולימפיים במוסקבה. התזמורת ממוקמת במגדל טרויצקאיה בקרמלין, שם ממוקמים אולפני ההקלטות, המשרדים וחדרי התזמורת.

## קישורים חיצוניים

* התזמורת הנשיאותית, באתר שירות האבטחה הפדרלי

קטגוריה:שירות האבטחה הפדרלי הרוסי
קטגוריה:תזמורות רוסיות
Super Mario Sunshine

**Super Mario Sunshine** הוא משחק הרפתקאות מסוג עולם פתוח, שפותח ושווק על ידי חברת נינטנדו עבור קונסולת הגיימקיוב בשנת 2002. 
זהו משחק התלת מימד השני בסדרת סופר מריו אחרי סופר מריו 64 משנת 1996. המשחק בוים על ידי יושיאקי קואיזומי וקנטה אוסואי, הופק על ידי שיגרו מיאמוטו וטקאשי טזוקה ואת התסריט כתב מאקוטו וואדה. המשחק נמכר ביותר מחמישה מיליון עותקים ברחבי העולם עד שנת 2006, מה שהופך אותו לאחד ממשחקי הגיימקיוב הנמכרים ביותר.

## עלילה ומשחקיות
ימין|ממוזער|250px|צילום מסך מתוך המשחק
מריו והנסיכה פיץ' מגיעים לאי הטרופי דֶלפינו כדי לנפוש שם, אך מגלים לחרדתם שהוא זוהם כולו בנוזל מוזר ומושחת בגרפיטי. מריו נעצר על ידי תושבי האי בטענה שראו אותו מזהם את האי. בעזרת ה-F.L.U.D.D (משאבת מים מתקדמת) שמצא, משימתו של מריו היא לנקות את האי דלפינו, להוכיח את חפותו, ולהחזיר את האי למצבו הקודם. העלילה מסתבכת בהמשך המשחק כשמריו צל (Shadow Mario), אשר זה באוזר ג'וניור שהתחפש, מופיע וחוטף את הנסיכה פיץ'. מלבד מריו, גם יושי נתון לשליטת השחקן. ליושי יכולות שונות משל מריו, והוא נמס במגע עם מים ונעלם אם לא מאכילים אותו בפירות. מריו צריך לאסוף כמה שיותר כוכבי זהב (Shine Sprite) כדי להחזיר את האור לאי ולקבל תוספות בסוף המשחק. השחקן צריך למצוא כוכבי זהב בדרכים רבות, לדוגמה: לפי מטבעות זהב (יותר ממאה), מטבעות כחולים ואדומים (יותר מעשרה), מסתורים בשלבים, שלבי בונוס ועוד.

## הפצה
סופר מריו סאנשיין יצא ביפן ב-19 ביולי 2002. מאוחר יותר המשחק יצא בארצות הברית ב-26 באוגוסט 2002. המשחק יצא מחדש כחלק מ-Player's Choice בשנת 2003.

## גרסת נינטנדו סוויץ'
ב-18 בספטמבר 2020, המשחק יצא לצד Super Mario 64 ו-Super Mario Galaxy בחבילת Super Mario 3D All-Stars לנינטנדו סוויץ'.

## ביקורות
המבקרים שיבחו את הגרפיקה ואת הפסקול של המשחק, אם כי חלק מתחו ביקורת על מצלמת המשחק.

## קישורים חיצוניים
* 

קטגוריה:משחקי וידאו משנת 2002
קטגוריה:משחקי עולם פתוח ממוחשבים
קטגוריה:משחקי פלטפורמות ממוחשבים
קטגוריה:סופר מריו
קטגוריה:משחקי גיימקיוב
קטגוריה:משחקי וידאו שפותחו ביפן
אנאטולי קוזנצוב

מייג'ור-גנרל **אנטולי איוואנוביץ' קוזנצוב** (נולד ב-16 בנובמבר 1957 קוברוב, מחוז ולדימיר) הוא איש ק.ג.ב. לשעבר, שימש כמאבטחו של בוריס ילצין, לאחר מכן ראש הביטחון הנשיאותי וראש שירות הביטחון של נשיא הפדרציה הרוסית.

## ביוגרפיה
הוא בוגר בית הספר הגבוה של הק.ג.ב. כיהן כקצין במנהל התשיעי של הק.ג.ב בברית המועצות (שהיה אחראי לאבטחת אישים. עבד בשירות הביטחון של נשיא הפדרציה הרוסית (והיה מאבטחו האישי של ילצין). שימש כראש שירות הביטחון הנשיאותי.
## קישורים חיצוניים

## הערות שוליים

קטגוריה:אנשי שירות האבטחה הפדרלי הרוסי
קטגוריה:רוסים שנולדו ב-1957
יבגני מורוב

גנרל הצבא **יבגני אלכסייביץ' מורוב** (נולד ב-18 בנובמבר 1945, זווניגורוד) הוא איש השירותים החשאיים הרוסים, שימש כמנהל שירות האבטחה הפדרלי של הפדרציה הרוסית בין ה-18 במאי 2000 עד ל-26 במאי 2016.

## ביוגרפיה
נולד בעיר זווניגורוד שבמחוז מוסקבה בוגר המכון הטכנולוגי של לנינגרד לתעשיית הנייר ולאחר מכן הוכשר במכון ההכשרה של הק.ג.ב.. שירת בגופי הוועדה לביטחון המדינה של ברית המועצות מאז 1971. בשנת 1974 הוא הועבר למינהלת הראשי הראשון של הק.ג.ב. (ביון). שהה במשך שלוש שנים וחצי במסגרת השירות באחת ממדינות דרום מזרח אסיה.

ב-1992 עד 1997 עמד בראש מספר מחלקות אזוריות של משרד הביטחון ולאחר מכן של השירות הפדרלי למודיעין מסכל ולאחר מכן במסגרת שירות הביטחון הפדרלי של הפדרציה הרוסית בסנקט פטרבורג, עמד בראש הסניף האזורי של הארגון בנפת האדמירליות בסנקט פטרבורג. בשנת 1997 מונה לסגן ראש מנהלת שירות הביטחון הפדרלי בסנקט פטרבורג ובמחוז לנינגרד. בשנת 1998 הועבר למטה הארגון במוסקבהומונה לסגן ראש המחלקה לביטחון כלכלי של שירות.

ב-18 במאי 2000 עד 26 במאי 2016 שימש כראש שירות האבטחה הפדרלי, היחידה הרוסית לאבטחת אישים. על פי צו נשיא הפדרציה הרוסית בשנת 2004, מורוב קודם לדרגת גנרל הצבא. לראשונה בהיסטוריה של השירותים החשאיים הסובייטיים והרוסיים זכה ראש שירות חשאי בדרגה כה גבוהה. עצם צמיחתו של מורוב לדרגה זו הייתה מהירה, שכן בזמן מינויו למנהל שירות האבטחה הפדרלי של רוסיה בשנת 2000 היה בדרגת גנרל-מייג'ור.

בצעירותו עסק באגרוף, היה בעל הישגים ספורטיביים. במשך מספר שנים שימש מורוב בראש מועצת הנאמנים של איגוד האגרוף הרוסי. ב-27 ביוני 2007 נבחר לנשיא איגוד האגרוף הרוסי. בנובמבר-דצמבר 2009 התפטר מתפקיד נשיא איגוד האגרוף הרוסי ועמד בראש ועדת הפיקוח העליונה שלו. הוא גם היה חבר בוועד הנאמנים של אגודת הספורט "דינמו".

הוא פוטר מהשירות הצבאי ב-15 בנובמבר 2010, תוך שמירה על תפקיד מנהל שירות האבטחה הפדרלי ובכך הפך לאישיות אזרחית. ב-26 במאי 2016 חתם נשיא רוסיה ולדימיר פוטין על צו על שחרורו של מורוב מתפקיד מנהל שירות האבטחה הפדרלי ומאז 26 במאי 2016, משמש כיו"ר דירקטוריון חברת הנפט זארובז'נפט.

## חיים אישיים
הוא נשוי. בנו אנדריי מורוב שימש כיו"ר מועצת המנהלים של חברת הרשת הפדרלית.

## קישורים חיצוניים

* דיוקן באתר Yandex
## הערות שוליים

קטגוריה:אנשי שירות האבטחה הפדרלי הרוסי
קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:גנרלי ארמייה (הפדרציה הרוסית)
קטגוריה:גנרלים רוסים
קטגוריה:בוגרי אוניברסיטאות ומכללות ברוסיה
קטגוריה:מוסקבה: אישים
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1945
ויקטור זולוטוב

**ויקטור וסילייביץ' זולוטוב** (ברוסית: **Виктор Васильевич Золотов**; נולד ב-27 בינואר 1954) הוא מנהל המשמר הלאומי של רוסיה וחבר מועצת הביטחון של רוסיה. שימש במשך שנים כמאבטחו של ולדימיר פוטין, במסגרת עבודתו בשירות הביטחון הנשיאותי.

## ביוגרפיה
[ממוזער|300x300 פיקסלים|ויקטור זולוטוב, ולדימיר פוטין ושייח' [חמד בן ח'ליפה אאל ת'אני בקטר. 12 בפברואר 2007.]]
זולוטוב נולד בסאסובו שבמחוז ריאזאן למשפחה ממעמד הפועלים. את שירות החובה שלו עשה במשמר הגבול. לאחר השירות עבד תקופה קצרה במפעל זיל. התגייס לק.ג.ב. והוצב לשרת ביחידה לאבטחת האישים של הארגון. לאחר התפרקות ברית המועצות, עזב את הארגון.

בשנות התשעים עבד כשומר ראשו של ראש עיריית סנקט פטרבורג אנטולי סובצ'ק. בתפקיד זה הוא הכיר את ולדימיר פוטין, שהיה אז סגן ראש העיר . השניים הפכו לחברים, זולוטוב היה שותפו של פוטין באימוני אגרוף וג'ודו, ו"כל פעם שפוטין מופיע בפומבי, אפשר היה לזהות את זולוטוב כשהוא צועד מאחוריו".

בשנת 1996 עזב זוללוטוב את העבודה אצל סובצ'ק ועבר להיות שומרו האישי של איש העסקים רומן צפוב. בשנת 1999, לאחר מינויו של פוטין לראש ממשלת רוסיה, חזר זולוטוב לשירות, כאחד ממאבטחי ראש הממשלה. בין השנים 2000–2013, הוא היה ראש האבטחה של ולדימיר פוטין ופיקד על קציני האבטחה המוכרים ברוסיה כ"גברים בשחור" מכיוון שהרכיבו משקפי שמש שחורים ולבשו חליפות שחורות לגמרי. הם השתמשו במגוון כלי נשק כולל משגרי רקטות ניידים.

בשנת 2014 מונה למפקד כוחות הפנים של משרד הפנים של רוסיה שנועדו לפזר הפגנות. ב-5 באפריל 2016 מונה זולוטוב למפקד העליון של המשמר הלאומי של רוסיה ופוטר מתפקידיו הקודמים ועל פי צו נשיאותי מונה לחבר קבוע במועצה לביטחון לאומי.

באפריל 2018 הטילה ארצות הברית סנקציות עליו ועל 23 אזרחים רוסים אחרים.

באוגוסט 2018 הפך זולוטוב לדמות עיקרית בסרטון חקירה של הקרן למאבק בשחיתות, אלכסיי נבלני טען שהוא גנב לפחות 29 מיליון דולר בחוזי רכש עבור המשמר הלאומי של רוסיה. עד מהרה נכלא נבלני, רשמית בגין עריכת מחאות לא חוקיות בינואר 2018. ויקטור זולוטוב פרסם הודעת וידאו ב-11 בספטמבר, שבו קרא את נבלני לדו-קרב והבטיח להכין ממנו "בשר טחון עסיסי".

## לקריאה נוספת
* 

## קישורים חיצוניים

* ויקטור זולוטוב

## הערות שוליים

קטגוריה:סנקט פטרבורג: אישים
קטגוריה:מעוטרי עיטור ההצטיינות למען המולדת
קטגוריה:גנרלי ארמייה (הפדרציה הרוסית)
קטגוריה:אנשי שירות האבטחה הפדרלי הרוסי
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:מעוטרי עיטור גיאורגי הקדוש (הפדרציה הרוסית)
קטגוריה:מעוטרי עיטור הידידות (רוסיה)
קטגוריה:בוגרי האקדמיה הצבאית של המטה הכללי
קטגוריה:אנשי ק.ג.ב.
קטגוריה:רוסים שנולדו ב-1954
לאסינה טראורה (כדורגלן בורקינאי)

**לאסינה שאמסטה סודין פרנק טראורה** (בצרפתית: **Lassina Chamste Soudine Franck Traoré**; נולד ב-12 בינואר 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת החלוץ בקבוצת שחטאר דונצק מליגת העל האוקראינית ובנבחרת בורקינה פאסו.

## חיים אישיים
אמו של טראורה היא כדורגלנית עבר, והייתה קפטנית נבחרת הנשים של בורקינה פאסו. בן דודו הוא הכדורגלן ברטרנד טראורה.

## קריירת מועדונים
### תחילת הקריירה
טראורה נולד בבובו-דיאולסו שבבורקינה פאסו והחל לשחק במחלקת הנוער של המועדון המקומי רהימו. לאחר מכן שיחק במחלקת הנוער של אייאקס קייפטאון מדרום אפריקה.

### אייאקס
בחודש ינואר 2019 חתם טראורה על חוזה לשלוש עונות וחצי באייאקס מליגת העל ההולנדית. ב-12 במאי 2019 הוא ערך את הופעת הבכורה שלו במועדון, כשהחליף את קלאס יאן הונטלאר בניצחון 4-1 על אוטרכט במסגרת המחזור ה-34 בליגה לעונת . זו הייתה הופעתו היחידה בעונה זו.

ב-22 בדצמבר 2019 הבקיע טראורה את שער הבכורה שלו במועדון, בניצחון 6-1 על דן האג במסגרת המחזור ה-18 בליגה לעונת . בעונה זו ערך טראורה תשע הופעות ליגה והבקיע שני שערים, ובעונת  הוסיף 12 הופעות ליגה ושבעה שערים.

### שחטאר דונצק
ב-18 ביוני 2021 חתם טראורה בשחטאר דונצק מליגת העל האוקראינית. ב-24 ביולי ערך טראורה את הופעת הבכורה שלו במועדון, בניצחון 2-1 על אינהולץ פטרובה במסגרת המחזור בליגה לעונת . במשחק זה הבקיע את שער הבכורה שלו במועדון.

## קריירה בינלאומית
ב-4 במאי 2017 ערך טראורה את הופעת הבכורה שלו בנבחרת בורקינה פאסו, בתיקו 1-1 נגד נבחרת בנין במשחק ידידות. במשך זה הבקיע טראורה את שער הבכורה שלו בנבחרת.

## תארים
;אייאקס
* אליפות הולנד (2): 2018/2019, 2020/2021
* הגביע ההולנדי (2): 2018/2019, 2020/2021

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:חלוצי כדורגל בורקינאים
קטגוריה:כדורגלני אייאקס
קטגוריה:כדורגלני שחטאר דונצק
קטגוריה:כדורגלני נבחרת בורקינה פאסו
קטגוריה:ספורטאים זרים בהולנד
קטגוריה:ספורטאים זרים באוקראינה
קטגוריה:בורקינאים שנולדו ב-2001
איובה קוסיה

**איובה קוסיה** (באנגלית: **Ayouba Kosiah**; נולד ב-2 ביולי 2001 באלמרה שבהולנד) הוא כדורגלן ליברי-הולנדי המשחק בעמדת החלוץ בקבוצת בירחוסט מליגת העל הבלגית ובנבחרת ליבריה.

## קריירת מועדונים
קוסיה נולד באלמרה שבהולנד, וגדל במחלקות הנוער של אוטרכט ושל אלמיירה סיטי. בחודש אוגוסט 2021 חתם בנאק ברדה מליגת המשנה ההולנדית. ב-8 באוגוסט הוא ערך את הופעת הבכורה שלו במועדון, בתיקו 2-2 נגד פנלו במסגרת המחזור הראשון בליגה.

## קריירה בינלאומית
ב-3 בספטמבר 2021 ערך קוסיה את הופעת הבכורה שלו בנבחרת ליבריה, בהפסד 2-0 לנבחרת ניגריה במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:אלמיירה: כדורגלנים
קטגוריה:כדורגלנים ליברים
קטגוריה:חלוצי כדורגל ליברים
קטגוריה:כדורגלני נאק ברדה
קטגוריה:כדורגלני נבחרת ליבריה
קטגוריה:הולנדים שנולדו ב-2001
Bethesda Game Studios

**Bethesda Game Studios** (קרי: **בת'סדה**) היא חברה אמריקנית לפיתוח משחקי וידאו הממוקמת ברוקוויל, מרילנד. החברה הוקמה בשנת 2001 בתור ספין-אוף של יחידת הפיתוח של חברת האם Bethesda Softworks, כאשר Bethesda Softworks עצמה ממשיכה לשמש כמפרסמת המשחקים. את האולפן מובילים טוד האוורד כמפיק בפועל ואשלי צ'נג כמנהלת האולפן. החברה מפעילה בנוסף לכך שלוש חברות לוויין, אחת במונטריאול ושניים בטקסס, ומעסיקה 420 עובדים החל ממרץ 2021.

## היסטוריה
בשנת 2001 החליטה חברת ZeniMax Media, חברת האם של Bethesda Softworks, כי יש לפצל את שתי היחידות התפעוליות ליחידת פיתוח וליחידת הוצאה לאור. בעוד שחברת האם שמרה על חלקה כמפיצת משחקים, צוות הפיתוח הועבר לאולפני המשחק החדשים של Bethesda. החברה העסיקה בתחילתה כ-40 מפתחים.

בשנת 2008, החברה נחשבה לאחת החברות המובילות בתעשיית משחקי הווידאו עקב המוניטין שצברה בעקבות פיתוח סדרת Elder Scrolls ופיתוחו של המשחק השלישי בסדרת Fallout. בת'סדה יצרה לעצמה תפקיד ייחודי, כאשר "השקיעה שנים ביצירת משחקי RPG מאסיביים בעולם פתוח, לשחקן יחיד - ז'אנר שזכה כמעט להתעלמות מהתעשייה - והבאתם להצלחה רבה, והביאה ז'אנר שעד כה היה ז'אנר נישתי המיועד למחשב האישי בלבד אל פלטפרמות נוספות", כך נכתב במגזין האינטרנטי Gamasutra במאמר שהתפרסם לרגל סוף השנה.

ב-9 בדצמבר 2015, ZeniMax Media הכריזה על הקמת סטודיו נוסף במונטריאול שבמחוז קוובק בקנדה, בהנהגתו של איב לאצ'אנס, לשעבר מנהל חברת המשחקים Behaviour Interactive, וזאת במטרה להרחיב את סל המשחקים בכל פלטפורמות הגיימינג.

ב-9 במרץ 2018, הסטודיו הטקסני BattleCry, אשר בעצמו היה חברת בת של ZeniMax, מותג מחדש כ-Bethesda Game Studios Austin. סטודיו נוסף, בשם Escalation Studios, מותג מחדש כ־Bethesda Game Studios Dallas באוגוסט של אותה השנה.

## משחקי וידאו שפיתחה החברה

## פרסים
* "החמישה הטובים ביותר" של המגזין האינטרנטי Gamasutra - חמשת המפתחים הטובים ביותר
* פרסי משחקי הווידאו של ספייק 2011 - סטודיו השנה
* The Game Awards 2015 - מפתח השנה (מועמד)

## קישורים חיצוניים
* 

## הערות שוליים

קטגוריה:חברות משחקי וידאו אמריקאיות
מנחם בכרך

**מנחם "מנה" בכרך** (נולד ב-1951) הוא מומחה בתחומי אבטחת תעופה ואבטחה כללית, לוחמה בטרור ומבצעים מיוחדים. במקביל לקריירה אזרחית בתחומים אלו, התקדם בכרך בשירות המילואים בצה"ל, פיקד על עוצבת כדור האש וקודם לדרגת תת-אלוף בשנת 2009. בעל תואר דוקטור לפילוסופיה מאוניברסיטת בר-אילן.

## ביוגרפיה
בכרך נולד בשנת 1951 בקיבוץ בארות יצחק, בנם של חנה וצבי בכרך. בשירותו הסדיר בצה"ל בשנים 1969–1972 היה קצין תותחנים. בשנים 1973–1976 למד קרימינולוגיה, מדעי המדינה וכלכלה באוניברסיטת בר-אילן ובמקביל החל בקריירה בתחום האבטחה בתור מאבטח בשדה התעופה נתב"ג. בשנים 2017–2019 השלים לימודי תואר שני בלימודי ביטחון באוניברסיטת תל אביב, אותם סיים בהצטיינות. בשנת 2025 השלים את עבודת הדוקטורט באוניברסיטת בר-אילן. נשוי לדלי ולהם שני בנים.

## קריירה ביטחונית אזרחית
בהמשך לאבטחת שדה התעופה נתב"ג בעת לימודיו, שירת בכרך כתפקידי אבטחה בשירות הביטחון הכללי, ושימש קצין הביטחון של חברות תעופה ישראליות ושגרירות ישראל בלונדון עד 1986. בשנים 1986–1993 היה בכרך סגן נשיא וסמנכ"ל תפעול, תעופה ושווק בחברת ICTS, חברה בינלאומית בבעלות ישראלי, מובילה בעולם בתחום אבטחת תעופה. היה אחראי ישירות על הקמה וניהול 22 חברות בת באירופה, במזרח הרחוק והתיכון (כ-1500 עובדים ומנהלים). מאז 1995 הוא המנכ"ל והבעלים של א.מ. שיפור בע"מ, חברת ייעוץ פרטית בתחום אבטחת תעופה ואבטחה כללית, סקרי סיכונים, אפיון מערכות ביטחון אינטגרטיביות לערים ומועצות מקומיות, לבניינים ואתרים רגישים, אבטחת שדות תעופה, וחברות תעופה. שימש סמנכ"ל פיתוח עסקי בחברת BSI של ארנון מילצ'ן המספקת שירותי אבטחה.

במסגרת עבודתו היה בכרך עד מומחה למלחמה בטרור התעופתי לפני תת-ועדה של הקונגרס האמריקאי (לאחר אסון התאומים), ועד מומחה בתביעת ענק בארצות הברית בעקבות האסון.

לאחר שפרצה מלחמת חרבות ברזל, בעקבות אירועי 7 אוקטובר 2023, פרסם בכרך, דוקטורנט באוניברסיטת בר-אילן, מאמר עם פרופ' אפרים ענבר על מדיניות ההכלה.

## שירות סדיר ומילואים
לאחר גיוסו לשירות חובה שובץ בכרך לחיל התותחנים, עבר קורס תותחן וקורס מפקדים ושירת בגדוד 403. לאחר קורס קצינים שירת כקצין עמדה ומפקד סוללה בגדוד 403 וגם עבר קורס צניחה.

במלחמת יום הכיפורים גויס למילואים ושירת כקש"א (קצין שיתוף ארטילרי) בגדוד 429 של חטיבה 500, בטנק תחת פיקודו של מפקד הגדוד אריה ארצי. במהלך הקרבות נפצע מפגיעת פגז, הוא אושפז אך חזר ללחימה בחזית, כקש"א בחטיבת צנחנים. לאחר המלחמה מונה לסגן מפקד גדוד 443 באגד ארטילרי 216, גדוד חדש שהקים יחד עם מפקד הגדוד אמנון יוגב. בהמשך מונה למפקד הגדוד. ב-1984 מונה לסגן מפקד אגד ארטילרי 216 תחת יעקב שיש, תפקיד בו כיהן עד 1994.

ב-1994 מונה למפקד עוצבת כדור האש, האגד הארטילרי יביל האוויר של עוצבת האש. ב-2001 הקים את מרכז האש של מפקדת המבצעים ומשימות מיוחדות המטכ"לית (משמ"מ). ב-2009 קודם לדרגת תת-אלוף. ב-2016 השתחרר משירות המילואים.
## קישורים חיצוניים

; מאמרים פרי עטו:
* 

## הערות שוליים

קטגוריה:בארות יצחק: אישים
קטגוריה:מפקדי גדודים בחיל התותחנים
קטגוריה:מפקדי עוצבת כדור האש
קטגוריה:תתי-אלופים בצה"ל
קטגוריה:חיילי חיל התותחנים במלחמת יום הכיפורים
קטגוריה:מנכ"לים יוצאי שירות קבע בצה"ל
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1951
אדר והוד

**אדר והוד (שמו מפארים עדת חבלו)** הוא פיוט מסוג קיקלר, שחובר על ידי רבי שמעון בן יצחק הגדול, כחלק מהקדושתא "אמרתך צרופה" הנאמרת במנהג אשכנז בשחרית של היום השני של ראש השנה.

## מבנה הפיוט
אדר והוד ממוקם כ"פיוט ה'" בקדושתא, ולכן הוא בעל מבנה של "קיקלר". ה"קיקלר" בנוי ממחרוזות משולשות (כל אחת מורכבת משלוש צלעות חורזות), שבמקרה הזה מסודרות באקרוסטיכון אלפביתי. הפיוט מתחלק לגושים של שלוש מחרוזות, ולאחר כל גוש קוטעת את הרצף "מחרוזת קדוש". מחרוזת הקדוש גם היא מחרוזת משולשת, אך היא חורגת מהמחרוזות הרגילות באקרוסטיכון ובמבנה, ומסתיימת תמיד במילה "קדוש". בעוד בקיקלרים אחרים יש לעיתים רק מחרוזת קדוש אחת או שתים, שחוזרות לאחר כל גוש כרפרן, בפיוט הזה יש שבע סטרופות פזמון, אשר אינן חוזרות על עצמן.

בשלב מוקדם התקבל המנהג לומר את מחרוזות הקדוש, מלבד במקומן המקורי בתוך הפיוט, גם לפניו, ככותרות לפיוט. בדורות האחרונים, קהילות רבות מדלגות על הפיוט עצמו, ומסתפקות באמירת מחרוזות הקדוש המשמשות כותרת. כך, הפיוט המלא שתחילתו במילים "אדר והוד", הפך לפיוט המכיל רק שבע פזמונות, ומכונה "שמו מפארים".

## תוכן הפיוט
נושאיו העיקריים של הפיוט, כמו פיוטים אחרים לראש השנה, הם ענייני מלכויות זכרונות ושופרות. גושי המחרוזות, ובהתאמה גם הפזמונות שלהם, עוסקים לסירוגין בשלושה נושאים אלה.

## אמירת הפיוט
הפיוט הוא חלק מהקדושתא הנאמרת ביום השני של ראש השנה. הפיוט המקביל לו בקדושתא הנאמרת ביום הראשון, **אדרת ממלכה**, מזכיר את תקיעת השופר, ומאידך, הפיוט "אדר והוד" מזכיר בפירוש את ההימנעות מתקיעת שופר בשבת. לכן, כאשר היום הראשון של ראש השנה חל בשבת, ובאותו יום לא תוקעים בשופר, מחליפים את הפיוטים, ואומרים את "אדר והוד", המזכיר את איסור התקיעה בשבת, ביום הראשון, וביום השני אומרים את "אדרת ממלכה". עם זאת, את החלק ב"אדר והוד" המזכיר גם הוא תקיעת שופר ("עמוסיך תוקעים...") ואת הפזמון השייך לו ("שבח מגדל עוז...") מדלגים בשבת, ומשלימים אותם ביום השני.

## לחן
לפיוט לחן מקובל בקרב יהודי אשכנז. הלחן שימש בשימוש משני בהרבה פיוטים שונים, בעיקר בתפילות ימים נוראים. כך למשל קיקלרים אחרים בתפילת יום הכיפורים, קטעי הסליחות מחי ומסי, מכניסי רחמים, מרן דבשמיא ושומר ישראל, הפיוט מלך עליון אל דר במרום, הקטע "יחדשהו" בברכת החודש של חודש אלול, ושיר המעלות לימים נוראים.
בנוסף, הלחן משמש גם לפיוט אנעים זמירות ומוכר בעיקר בשימוש זה.

הפיוט "שמו מפארים" הולחן על ידי גולן ואך ובוצע על ידי משפחת ואך בדיסק "פיסת חיים".

## קישורים חיצוניים

* 
* 
* אדר והוד – חזן וקהל, באתר קול הלשון
* 

## הערות שוליים

קטגוריה:פיוטי ראש השנה
קטגוריה:חלקי קדושתאות
קטגוריה:יצירות עם אקרוסטיכון
קטגוריה:פיוטי שמעון בן יצחק
אשמנו מכל עם

**אשמנו מכל עם** הוא פיוט קדום שנאמר כחלק מסדר אמירת הווידוי, ונועד לאפשר לחזור על הווידוי מספר פעמים. הפיוט נאמר ברוב קהילות ישראל (אצל יהודי ארצות האסלאם, אשכנז ותימן) כחלק מאמירת הסליחות, בסמוך לווידוי הנאמר בהן. המנהג המקורי הוא לחצות פיוט זה לשני חלקים שיחצצו בין הווידויים, וכך לומר וידוי שלוש פעמים (החלק הראשון מסתיים במילים "כוחנו לנכרים"). כיום, עקב התנגדות האר"י והגר"א להכפלת הווידוי (שנחשבת בעיניהם "כְּכֶלֶב שָׁב עַל קֵאוֹ"), הצטמצם המנהג לומר שלושה וידויים, ובקהילות רבות הפיוט נאמר ללא הכפלת הווידוי.

הפיוט אינו מחורז (סגנון התואם את קדמות הפיוט), והוא בנוי באקרוסטיכון אלפביתי.

תוכן הפיוט הוא וידוי, אך גם, ובעיקר, אזכור הצרות הרבות שמצאו את עם ישראל בעקבות החטא, כהבנה ששורש הצרות הוא החטא, ובדומה לנאמר בתורה: 

בעקבות פיוט זה חיבר רס"ג פיוטים נוספים שנועדו להכפיל את הווידוי, עד לאמירת שבעה וידויים. לפיוט לחנים שונים במנהגי כמה עדות.

הפיוט נאמר גם אצל יהודי תימן (ב"אשמורות") וכחלק מהתכלאל התפרש על ידי מהרי"ץ.

## מילות הפיוט
הנוסח המובא כאן הוא כמנהג יהדות ארצות האסלאם. ביהדות אשכנז נאמר הפיוט בכמה שינויים.

## קישורים חיצוניים

* אשמנו מכל עם, באתר הפיוט והתפילה
* 
* שולמית אליצור, [למקורם של פיוטי הסליחות](https://openscholar.huji.ac.il/sites/default/files/jstudies/files/_file_1502018221.pdf?&~nfopt(fileDistorted=4421893855324541))

## הערות שוליים

קטגוריה:סליחות
קטגוריה:יצירות עם אקרוסטיכון
קטגוריה:יצירות שמחברן אינו ידוע
קטגוריה:פיוטי יום הכיפורים
שפות גוראגה

**שפות** גוראגה (בגוראגה: ጉራጌ, בתעתיק [guragē], גם **גוראגיה**, **גוראגיניה**, ו**גוראגה אַף** ጉራጌ አፍ) הן רצף ניבים בענף האתיו-שמי של משפחת השפות השמיות. שפות גוראגה מדוברות בפי אנשי גוראגה החיים באזור גוראגה שבמדינת האומות, הלאומים ועמי הדרום, במרכז אתיופיה.

## תיאור כללי
שפות גוראגה יוצרות את רצף הניבים **גוראגה אַף**. כמעט כל הניבים מובנים הדדית עם ניבים אחרים, מה שמצביע על כך שיש ביניהם קשר בסיסי ושמקורם בפרוטו-שפה אחת, פרוטו-גוראגה. השפות ברצף גוראגה שייכות לקבוצת השפות האתיו-שמיות הדרומיות, בענף השמיות הדרומיות שבמשפחה השמית.

יש שלוש קבוצות משנה של ניבים: המזרחיים, הצפוניים והמערביים. שפות גוראגה המזרחיות קרובות לשפות הררית וגאפאת, בעוד ששפות גוראגה הצפוניות והמערביות קרובות זו לזו. מעבר לכך, קיימת אי הסכמה על מיון השפות והניבים הכלולים ב"גוראגה אף" (ראו להלן).

שפות גוראגה נכתבות בכתב געז ההברתי, עם התאמות ייחודיות לשפות אלה, וכתב מותאם זה כולל 44 אותיות-הברה נפרדות.

## מיון השפות והניבים
אין הסכמה גורפת על המיון של חלק מהשפות הכלולות ב"גוראגה אף".

### המיון על פי גלוטולוג
גלוטולוג מציע את המיון כברשימה להלן, ובה השפות והקבוצות הכלולות ב"גוראגה אף" מודגשות:

* האתיו-שמיות הדרומיות
** האתיו-שמיות הדרומיות החוצות (טרנסוורסליות)
*** אמהרית–ארגובית
**** אמהרית
**** ארגובית
*** הררית–גוראגה המזרחיות
**** הררית
**** גאפאת
**** **שפות גוראגה המזרחיות**
***** **[[סילטית]]**
***** **[[וולאנית]]**
***** **[[זאי (שפה)|זאי]] (זוואי)**
** **האתיו-שמיות הדרומיות החיצוניות (פריפריאליות)**
*** **שפות גוראגה הצפוניות**
*** **שפות גוראגה המערביות**

### המיון על פי אתנולוג
מאגר אתנולוג חולק על המיון של גלוטולוג, ובמקום זאת ממיין את השפות האתיו-שמיות הדרומיות כפי התרשים להלן. השפות הכלולות ב"גוראגה אף" מודגשות בו:

* האתיו-שמיות הדרומיות
** האתיו-שמיות הדרומיות החוצות (טרנסוורסליות)
*** אמהרית–ארגובית
**** אמהרית
**** ארגובית
*** הררית–גוראגה המזרחיות
**** הררית
**** גאפאת
**** **[[סילטית]]**
**** **[[וולאנית]]**
**** **[[זאי (שפה)|זאי]] (זוואי)**
** **האתיו-שמיות הדרומיות החיצוניות (פריפריאליות)**
*** **קבוצת "נ"**
**** **[[סודו (שפה)|סודו]] (קיסתאנית), ניבים: סודו, גוֹגּוֹת (דוֹבּי)**
*** **קבוצת "תת"**
**** **אינור**
**** **מסמס**
**** **מסקאן**
**** **[[סבת-בית]], ניבים: [[צ'חה (שפה)|צ'חה]], אז'ה, גוּמֵר, גוּרָה, [[מוחר (שפה)|מוּחר]]**

## לקריאה נוספת

קטגוריה:ערכים שבהם תבנית בריטניקה אינה מתאימה
קטגוריה:אתיופיה: שפות
קטגוריה:שפות אתיו-שמיות
קטגוריה:בלשנות שמית
שפות אגאו

**שפות אַגַאוּ** (agaw) הן ענף **השפות הכושיות המרכזיות**, במשפחת השפות הכושיות (שבמשפחת-העל האפרו-אסיאתית) המדוברות בפי מספר קבוצות אתניות באתיופיה וקבוצה נוספת באריתריאה. בנוסף לקיומן כשפות עצמאיות, שפות אגאו מהוות את לשונות התשתית העיקריות שמשפיעות על אמהרית ועל השפות האתיו-שמיות האחרות, החיות במחיצתן.

## מיון
השפות הכושיות המרכזיות מסווגות כדלקמן (על פי אפליארד):
* **אַוְּנְגִי** (Awngi, דרום אגאו) מדוברת מדרום-מערב לאגם טאנה. זו שפת אגאו הגדולה ביותר, עם למעלה מ-350,000 דוברים.
** ? **קוּנְפַל** (Kunfal) מדוברת מערבית לאגם טאנה, עדיין אינה מתועדת היטב, אך ככל הנראה ניב של אוונגי.
* **שפות אגאו הצפוניות**:
** בילן–ח'מתנגה:
*** **[[בילן]]** **(אגאו צפונית)** מדוברת בפי כ-70,000 איש, באריתריאה סביב העיר קרן, ובמזרח סודאן סביב העיר כסאלה.
*** **[[ח'מתנגה]]** **(אגאו מרכזית),** הקרויה גם **חַ'מיר** או **חַ'מְתָה**, מדוברת בפי 143,000 איש בצפון מדינת אמהרה באתיופיה.
** **[[קימנת (שפה)|קימנת]] (אגאו מערבית)** כמעט נכחדה, מדוברת בפי הקמנתים במחוז צפון גונדר באתיופיה. הניבים:
*** הניב קווארה מדובר בפי קהילת ביתא ישראל היהודית, שעלתה לישראל מנפת קווארה
*** הניב כיילה כבר נכחד, דובר בעבר בפי מקצת מקהילת ביתא ישראל. הניב נמצא על הרצף בין קימנת וח'מתנגה.

## כתיבה
שפות אגאו נכתבו בעבר ועדיין נכתבות כיום. טקסטים מימי הביניים המכילים קטעים בשפת קימנת, שמורים ברובם במוזיאונים בישראל. חומר היסטורי זמין גם בשפת ח'מתנגה, וגם מסורות פולקלור נכתבו בשפת אוונגי.

בעת המודרנית, יוצא לאור עיתון בשפת בילן המודרנית בעיר קרן באריתריאה.

## פונולוגיה
השפות הכושיות המרכזיות ייחודיות בקיומם של העיצורים /ŋ/, /ɣ/, /z/, ושל תנועות מרכזיות.

מאידך, בניגוד לשפות אחרות באזור, אין בשפות אגאו הפונמות: עיצורים מסודקים, מפונמים או מלועלעים או העיצור החכי-אפי /ɲ/, ואין בהן התופעות הפונולוגיות הכפלת עיצורים או תנועות ארוכות.

## ראו גם
* אנשי אגאו

## לקריאה נוספת

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שפות כושיות
שורש 37

**שורש 37**, או **דה בּוּ** (בסינית: **大部**, פין-יין: **Dà bù**) הוא השורש השלושים-ושבעה של הכתב הסיני. פירושו "**גדול**", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 132 תווים (מתוך 49,030) שניתן למצוא תחת שורש זה.

## התפתחות

קובץ:大-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:大-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:大-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:大-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5927

קטגוריה:שורשים (כתב סיני)
איז'אק (יישוב)

**איז'אק** (בהונגרית: **Izsák**) היא עיר ממוקמת במחוז באץ'-קישקון, בנפת קישקרש.

## מיקום
היישוב שוכן בחלק הצפון מערבי של מחוז באץ'-קישקון, 30 קילומטרים דרומית-מערבית לקצ'קמט, בערך באמצע הדרך בין מושב המחוז לבין הכפר שולט. בצד הדרום-מערבי של האזור המאוכלס של היישוב נמצא אחד האזורים המשמעותיים ביותר של הפארק הלאומי קישקונשאג, ביצת המים המתוקים הגדולה ביותר במרכז אירופה, אגם קולון בשטח של 29,620 דונם.

### נגישות
כביש 52 שמחבר בין קצ'קמט לבין טרנסדנוביה, עובר בגבול הצפוני של איז'אק ולכן זהו נתיב הגישה החשוב ביותר מהאזורים הרחוקים יותר של המדינה. עם זאת, הכביש הראשי אינו עובר במרכז היישוב והעיר נחצית רק על ידי כביש 5301 שמסתעף בגבול המערבי של קצ'קמט. לאיז'אק מגיע גם קו הרכבת 152 שהייתה לו תחנה ליד מרכז העיר. עם זאת, הקו הופסק לנוסעים בשנת 2007.

## היסטוריה
ממוזער|כנסיית מיכאל הקדוש
שטח היישוב של היום - על פי ממצאים ארכאולוגיים - היה מיושב כבר בתקופת האוורים. האזכור הראשון שלו בכתב שנותר הוא בתעודת הייסוד של מנזר טיהאן בשנת 1055, שבה אגם קולון בגבול המערבי של העיירה מתואר כחלק מהמנזר בשם קולום אקווה (Culum Aqua). באותה תקופה שמו של הכפר עדיין היה אישאסי (Ischasi). בשנת 1279 בתעודה של לסלו הרביעי, מלך הונגריה (שכונה קון, כלומר הקומני) בתעודה שהעניקה זכויות יתר לקומנים מופיע המרוק בשם אישק. בשנת 1426 הוא נרשם ברישומי הכנסייה בשם Izsákegyháza. השם איז'אק ניתן למצוא לראשונה ברישומים הכנסייתיים משנת 1474.

משנת 1816 איז'אק הייתה עיר שוק, שאיבדה את דרגתה במהלך הארגון המנהלי החדש בשנת 1876.

## אתרים בעלי חשיבות
* ממוזער|פסל הפיאטה 2020הכנסייה הקלוויניסטית נבנתה בשנות ה-1700 בסגנון הבארוק.
* בגן הכנסייה הקתולית של מיכאל הקדוש מוצב פסל מונומנטלי של פייטה
* בית העירייה
* אנדרטת מלחמת העולם הראשונה ומלחמת העולם השנייה
* אנדרטה לזכר המרד ההונגרי ב-1956
* אנדרטה למהפיכת 1848 בהונגריה
* מוזיאון פאלינקה וההיסטוריה המקומית
* משחק ניגון פעמונים
* מזרקה
* באר רוטנת

## מקור השם והקהילה היהודית
איז'אק הוא גרסה הונגרית של השם המקראי יצחק. איזאק / איסאק נגזר מהשם הפרטי העברי מהמקור המקראי יצחק, השני משלושת האבות, בנו של אברהם ושרה. פירוש שמו מוסבר במקרא (בראשית, כ"א, ו'). יצחק היה שמו של היהודי הראשון שמתועד בהיסטוריה של גרמניה. ככל הנראה הוא היה סוחר שהתגורר בעיר אאכן, הוא מוזכר כאחד החברים בשליחות ששלח הקיסר שרלמן (קרל הגדול) אל החליף חרון אל רשיד בשנת 797.

איז'אק הוא שמה של עיירה זו בהונגריה בה התקיימה קהילה יהודית קטנה החל מהמאה ה-18. אפשר שמספר יהודים אימצו את שמה של העיירה הזאת כשם המשפחה שלהם.

אחד מרבני העיר היה הרב אברהם ישראל בצלאל רוזנבוים, אחיו של הרב עמרם פישר ובנו של הרב משה נחום רוזנבוים.

## ילידי המקום
* **חנוך** (אנטל) **פישר** (1826 – 1896) היה הרב של דונפלדוואר, ולאחר מכן הרב הראשי של העיר מאקו.

## גלריית תמונות

קובץ:Izsák1.jpg
קובץ:Izsák2.jpg
קובץ:Izsák4.jpg
קובץ:Izsák 2019, Fogathajtó pálya a magasból.jpg|ממוזער|מגרש מרוץ עגלות
קובץ:Izsák 2019, Táncsics Mihály általános iskola légi fotón.jpg|ממוזער|בית ספר מיהאי טאנצ'יץ' ההאויר
קובץ:Izsák látképe madártávlatból.jpg|ממוזער|תמונת איז'אק ממעוף הציפור
File:Izsák légi felvételen 2019-ben.jpg|ממוזער|איז'אק בתמונה מהאוויר ב-2019


## קישורים חיצוניים

* 
* קלרה מסנדר, לוח השנה של איז'אק, 2005 (MEK)

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ינס פטר מלר

**ינס פטר מלר** (בדנית: **Jens Peter Møller**; 4 באוקטובר 1783 – 29 בספטמבר 1854) היה צייר דני.

## ביוגרפיה
### ראשית חייו
מלר היה צייר נוף ובנו של קדר. הוא נולד בפאבורג וגדל אצל קרוב משפחה בשלזוויג. יחד עם חברו הצייר כריסטופר וילהלם אקרסברג, מלר עבר לקופנהגן בשנת 1803 ללמוד באקדמיה המלכותית הדנית לאמנויות יפות. באקדמיה זכה במדליית הכסף והיה תלמידו הראשון של ניקולאי אבידגור ומאוחר יותר לימד אותו כריסטיאן אוגוסט לורנץ. 

### קריירה
כריסטיאן השמיני מדנמרק תמך במלר כפטרון. במקביל החליט מלר ללמוד כיצד לשחזר ציורים. בשנת 1810 קיבל מענק נסיעות בין השאר בתמיכתו של הנסיך. מלר נסע בהתחלה לבריסל ומשם לפריז. בפריז השלים נושאים טכניים וכן עשה ציורי נוף על ידי העתקת דוגמאות מיצירות של קלוד לוריין. כאן פגש מלר שוב את אקרסברג וחי עמו בשנת 1813 עד שחברו נסע לרומא.

כבר בשנת 1814 מונה מלר לאוצר באוסף הציורים המלכותי והיה במשך שנים אחדות מורה לציור של בני דור. משנת 1841 הוא גם פיקח על הציורים בטירות המלכותיות. מלר קיבל את המדליה "Ingenio an art" בשנת 1842 על שחזור של דיוקנה של המלכה קרוליין אמאלי. משנת 1834 היה גם מפקח על אוסף הציורים של הרוזן קרל מולטקה.

בארמון כריסטינסבורג צייר מלר את ארבעת הנופים העיקריים שלו משווייץ וטירול.

אוסף הציורים המלכותי מחזיק בשמונה מתמונותיו.

מלר היה גם מורה חשוב לציירי הנוף הצעירים באקדמיה והשיג פרסים כספיים בעזרת ציורי נוף.

## גלריה

קובץ:Jens Peter Møller - En Prospect af Sorgenfrie Hauge over Fuglewads Mölle hen til Sellerød.png
קובץ:Jens Peter Møller - Udsigt mod København - 1821.png
קובץ:Jens Peter Møller - En kirke ved en flod i et alpelandskab - 1834.png
קובץ:Jens Peter Møller - En sommerdag ved Badstuen og Frederiksborg Slot, i forgrunden Fantasiøen - 1854.png


## קישורים חיצוניים

## הערות שוליים

קטגוריה:ציירים דנים
קטגוריה:דנים שנולדו ב-1783
קטגוריה:נפטרים ב-1854
כריסטיאן אוגוסט לורנץ

**כריסטיאן אוגוסט לורנץ** (בדנית: **Christian August Lorentzen**; 10 באוגוסט 1749 – 8 במאי 1828) היה צייר דני.

## ביוגרפיה
### ראשית חייו
כריסטיאן אוגוסט לורנץ נולד בסנדרבורג, דנמרק. הוא היה בנם של הנס פיטר לורנץ ומריה כריסטינה הנסדטר. אביו היה שען. הוא הגיע לקופנהגן בסביבות 1771, שם הוא נכנס לאקדמיה המלכותית לאמנויות, אך לא ברור אם קיבל הכשרה רשמית. לאחר שהגיע לקופנהגן, שימש עד מהרה כצייר דיוקנאות. בשנים 1779 עד 1782 יצא לנסיעות כדי לפתח את כישוריו, וביקר בהולנד, באנטוורפן ובפריז שם העתיק עבודות של מאסטרים ותיקים. בשנת 1792 נסע לנורווגיה כדי לצייר לקוחות פוטנציאליים.

### קריירה
לאחר שחזר הביתה בשנת 1782, הוא הפך לאמן רב תכליתי. במספר ציורים, כגון "קרב קופנהגן". 1801, במוזיאון ההיסטורי הלאומי הדני ו"הלילה הנורא". 1807, בגלריה הלאומית הדנית, הוא תיעד אירועי מפתח מהמלחמות האנגליות בין 1801 ו-1814.

מאוחר יותר בקריירה, צייר בעיקר דיוקנאות, נופים וסצנות מתוך הקומדיות של לודוויג הולברג (1684–1754).

הוא היה פרופסור באקדמיה המלכותית בקופנהגן משנת 1803 ועד מותו בשנת 1828.

הוא עקב אחרי ניקולאי אבידגור (1743–1809) כמנהל האקדמיה בשנים 1809–1810.

הוא השפיע על הדור הבא של ציירים כמו מרטינוס רורבי (1803–1848).

## גלריה

קובץ:Parti af Frederiksholms Kanal 1794.jpg
קובץ:Slaget paa Reden (1801 painting).jpg
קובץ:Model Class at the Copenhagen Academy.jpg


## קישורים חיצוניים

* 

## הערות שוליים

קטגוריה:ציירים דנים
קטגוריה:דנים שנולדו ב-1749
קטגוריה:נפטרים ב-1828
גירושין נוסח איטליה

**גירושין נוסח איטליה** (באיטלקית: **Divorzio all'italiana**) הוא סרט קומדיה איטלקי בשחור-לבן משנת 1961 בבימויו של פייטרו גרמי, עם מרצ'לו מסטרויני, דניאלה רוקה וסטפניה סנדרלי בתפקידים הראשיים.

התסריט מבוסס על הרומן "Un delitto d'onore" (רצח של כבוד) שהוא סאטירה קומית על החוק האיטלקי שמקל בענשם של רוצחים בגלל חילול כבוד המשפחה.

מסטרויאני היה מועמד לפרס אוסקר לשחקן הטוב ביותר. הוא זכה בפרס באפט"א ובפרס גלובוס הזהב לשחקן הטוב ביותר - סרט קומדיה או מוזיקלי.

אניו דה קונצ'יני, פייטרו גרמי ואלפרדו ג'יאנטי זכו בפרס אוסקר לתסריט המקורי הטוב ביותר.

## תקציר העלילה
פרדיננדו "פפה" צ'פאלו (מרצ'לו מסטרויאני) הוא גבר נאה בן 37 שגר בעיירה ארגמונטה בסיציליה עם אשתו רוסליה (דניאלה רוקה) לה הוא נשוי כבר 12 שנים.

משפחת צ'פאלו הייתה פעם עשירה ושייכת לאצולה אבל האבא דון גטאנו צ'פאלו הפסיד את כספו לאחיו ונאלץ למכור לו כמעט את כל ארמון המשפחתי בעיירה ארגמונטה. בארגמונטה יש 18,000 תושבים, 4,300 אנאלפביתים, 1,700 מובטלים, 24 כנסיות ומאפיה פעילה.

פפה לא סובל את אשתו ובדמיונו הוא רואה איך היא טובעת בבוץ, נשלחת לחלל בטיל או מתמוססת בתמיסה רותחת להכנת סבון. הוא מטורף אחרי אחייניתו אנג'לה בת ה-16 (סטפניה סנדרלי) ומדי פעם מציץ לחדרה דרך החלון בשירותים (גם אביו עושה זאת בהיחבא).

הוא נפגש במסתורין עם אנג'לה והיא מחזירה לו אהבה וכותבת ביומנה על כך. אביה תופס את היומן ורוצה להכות אותה ופפה נזעק להציל אותה. המשפחה מזמינה מיילדת לבדוק את המקום המוצנע של אנג'לה אם לא נעשה בו שימוש.

פפה נוכח במשפט נגד אישה שרצחה את בעלה כי בגד בה. עורך הדין דה מרזי נושא נאום נלהב על הזכות לרצוח כדי להגן על כבוד המשפחה.

פפה מגלה כי העונש על דבר כזה הוא 3–7 שנים בכלא בלבד. הוא מתחיל לתכן את בגידתה של אשתו. לעירה מגיע הצייר כרמלו (לאופולד טריסטה) הוא מצייר בכנסייה ופפה מזמין אותו לביתו שם הוא מתחיל עם המשררתת סיסטינה ואחר כך עם רוסליה.

פפה עוקב אחריהם, מקליט אותם ורוכש אקדח.

בעיירה מקרינים את הסרט לה דולצ'ה ויטה וכל הגברים המיוחמים מגיעים למרות אזהרותיו של הכומר ומתבוננים בחמוקיה של אניטה אקברג. פפה מגיע לסרט לבד כי לרוסליה יש "כאב ראש". באמצע הוא חומק לביתו ומוצא את אשתו חומקת לתחנת הרכבת שיוצאת לפני שהוא מגיע.

כל העיירה גועשת ופפה מקבל את התואר הלא מכובד של בעל מקורנן. כולם מביטים בו בבוז. הארוס של אחותו אגנס מנתק את קשריו ואשתו הנבגדת של כרמלו יורקת עליו בפומבי כי לא תפס עדיין את הבוגדים.

כאן מתערב ראש המאפיה ומציע את עזרתו באיתור רוסליה וכרמלו. הם נמצאים על חוף הים כשכרמלו מצייר את רוסליה. פפה יורה והורג את רוסליה וכרמלו נרצח על ידי אשתו.

במשפט משתתף שוב עורך הדין דה מרזי שמדבר על רצח על חילול כבוד המשפחה. פפה נדון ל-18 חודשי מאסר בלבד וחוזר כעת לעיירה כגיבור.

הוא מתחתן עם אנג'לה והם שטים ביאכטה. פפה הוא כבר גבר בן 40 ואנג'לה היא צעירה מחוטבת ולבושה בביקיני. היא שוכבת, פפה מנשק אותה ובאומו זמן היא מחככת את רגלה ברגל של הספן הצעיר והיפה, רמז לבאות.

## צוות השחקנים

## קישורים חיצוניים

* גירושין נוסח איטליה, באתר TCM
* שיר הנושא של גירושין נוסח איטליה, באתר יוטיוב
* המשפט על כבוד המשפחה, באתר יוטיוב

קטגוריה:סרטים על גירושים
קטגוריה:סרטי 1961
קטגוריה:סרטי דרמה איטלקיים
קטגוריה:סרטי סאטירה
קטגוריה:סרטי קומדיה
קטגוריה:סרטי שחור-לבן איטלקיים
קטגוריה:סרטים באיטלקית
קטגוריה:סרטים מבוססי ספרים
האשם

קטגוריה:שמות פרטיים ערביים לגברים
קטגוריה:שמות משפחה ערביים
יחידת מרעול

**יחידת מִרעוֹל**, או **פלוגה 7777**, היא יחידת מילואים בצה"ל, שמטרתה איתור בני אדם על בסיס ניתוח שטח. היחידה פועלת תחת פיקוד אוגדת אזור יהודה ושומרון. מקור שמה של היחידה הוא בהלחם בסיסים של המילים מרעה ומשעול, המתאר שביל צר שנוצר ממעבר של עיזים או כבשים בשטחי מרעה הרריים.

ייעודה של היחידה הוא איסוף מודיעין ממקורות גלויים, מעקב והתחקות אחר תנועה בשטח. היחידה פועלת בביצוע מרדפים אחר מבוקשים, באיתור אמצעי לחימה ובמיפוי כוחות בשטח. ביחידה משרתים כ-60 חיילי מילואים, הכוללים הידרולוגים, גאולוגים, מומחי בוטניקה, מהנדסים, מדריכי טיולים וגששים.

נכון ל-2021, מפקד היחידה הוא רב-סמל במילואים רועי סימון.

## היסטוריה
[ממוזער|יחידת מרעול בחיפושים אחר המחבלים ש[הבריחה מבית הסוהר גלבוע|ברחו מכלא גלבוע, 2021]]
היחידה הוקמה ב-2015 בעקבות לקחי מבצע "שובו אחים" בשנת 2014. בין מקימי היחידה נמנים זאב חנוך ארליך ורועי סימון.

בספטמבר 2021 פעלו לוחמי היחידה בחיפוש אחר המחבלים שנמלטו מבית הסוהר גלבוע, והביאו ללכידתם של זכריא זביידי ומוחמד קאסם עארדה באום אל-גנם. כהוקרה על הישג זה הוענקה ליחידה תעודת הערכה מהרמטכ"ל אביב כוכבי.

במאי 2022 השתתפו לוחמי היחידה במבצע לאיתור וללכידתם של שני המחבלים שביצעו את הפיגוע באלעד.

באוקטובר 2023, במהלך במלחמת חרבות ברזל, השתתפו לוחמי היחידה במבצע לאיתור נעדרים בעוטף עזה.

## מפקדי היחידה

## גלריה

קובץ:Mirol search gilboa prisoners 2.jpg
קובץ:Mirol unit1 26 07 2018.webp
קובץ:Mirol unit2 26 07 2018.webp
קובץ:Mirol unit3 26 07 2018.webp
קובץ:Mirol unit 26 07 2018.webp
קובץ:Mirol unit5 26 07 2018.webp
קובץ:Mirol unit4 26 07 2018.webp


## קישורים חיצוניים
* 
* 
* 

## הערות שוליים

קטגוריה:אוגדת אזור יהודה ושומרון
קטגוריה:יחידות מילואים בזרוע היבשה
קטגוריה:רצח שלושת הנערים
קאנון (כומר)

250px|ממוזער|שמאל|תלבושת אופיינית בטקסים
**קאנון** (בלטינית: **canonicus**; ביוונית עתיקה: **κανονικός**. מילולית: של החוק) הוא חבר בגופים כנסייתיים. התואר מותנה בתפקיד, כאשר כהן הדת אינו משרת בתפקיד הוא לא ממשיך לשאת בתואר, עם זאת קיים תואר של קאנון כבוד (טיטולרי) הניתן ללא צורך ממשי לכהן בתפקיד.

## מקור השם וההיסטוריה שלו
מקור השם נובע מתפקידו המקורי של הקאנון ככהן דת זוטר שלווה לכהן דת בכיר, ניהל את משק ביתו והורה בשמו את התקנות לקהל המאמינים. תפקיד זה נזכר מן המאה השמינית. במאה ה-11 נחלקו הקאנונים בין אלה שקיבלו על עצמם את התקנון של אוגוסטינוס לפרישות ונקראים Canonici Regulares לבין אלו שלא קיבלו על עצמם נדרים ונקראים Canonici Seculares ("חילונים").

## בכנסייה הקתולית
כל כהן דת המשרת בקתדרלה נמנה עם הקולגיום (חבר) (או "קפיטולום - "capitulum) הקאנונים שלה, כ"עוזר בישוף". אחד מתפקידי הקולגיום הוא לבחור vicar capitular - כומר שימלא את מקומו של הבישוף בהיעדרו (מצב של sede vacante - "כיסא ריק"). קולגיום של קאנונים משרת גם בכנסיות גדולות שאינן קתדרלות (Ecclesia collegiata,  כנסייה שנקראת כך משום שהיא מנוהלת על ידי קולגיום).

## בכנסייה האנגליקנית
בדומה לכנסייה הקתולית, כהני דת המשרתים בקתדרלה אנגליקנית נמנים עם צ'פטר (chapter מהמילה capitulum) שבראשו ניצב דיאקון (dean). כולם "חילונים". גם בכנסייה האנגליקנית יכולות להיות כנסיות שאינן קתדרלות המנוהלות על ידי חבר קאנונים (collegiate churche, למשל ווסטמינסטר אבי ששמה הרשמי "הכנסייה הקולגיאטית של פטרוס הקדוש בווסטמינסטר"). צ'פטר הקאנונים והדיקאן שבראשם הם הגוף הרשמי והחוקי לניהול הכנסייה ולבחירת הבישוף.

## קאנון לשם כבוד (טיטולרי)
בניגוד לעובדה שהתואר קשור למילוי תפקיד, בישוף (ומעלה) יכול להעניק תואר קאנון טיטולרי לכומר ותיק או בולט בקהילה. הדבר נפוץ בעיקר בכנסייה האנגליקנית, אך לאחר ועידת הוותיקן השנייה הוא אפשרי גם בכנסייה הקתולית.

חברי המסדר הריבוני הצבאי של מלטה הם בעלי תואר קאנון טיטולרי מעצם חברותם במסדר.

מאז שלטונו של אנרי הרביעי, מלך צרפת, לראש מדינה של צרפת מוענק על ידי האפיפיור תואר טקסי של "קאנון לשם כבוד של בזיליקת יוחנן הקדוש בלטראנו". גם כיום, נשיא צרפת נושא בתואר זה, גם אם איננו קתולי.

מלך ספרד הוא קאנון לשם כבוד בבזיליקת סנטה מריה מג'ורה.

לפני הרפורמציה באנגליה, הריבון הבריטי היה קאנון לשם כבוד של בזיליקת פאולוס הקדוש מחוץ לחומות.

## קאנון פרופסור
פרופסורים באוניברסיטת אוקספורד יכולים להיות קאנונים ב, פרופסורים באוניברסיטת דרהאם יכולים להיות קאנונים בקתדרלת דרהאם ופרופסורים באוניברסיטת קיימברידג' בקתדרלת אילי. כאשר המשרה הכנסייתית משמשת כמקור כספי למימון הקתדרה.

## קישורים חיצוניים

* פרק 4 בחוק הקאנוני
* ערך, האנציקלופדיה הקתולית
* התייחסות לתואר קאנון של כבוד בכנסייה האנגליקנית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תארים ותפקידים דתיים
קטגוריה:נצרות אנגליקנית
קטגוריה:נצרות קתולית